Kromatografi

30.08.2004

Problemstilling

Hva skjer når et ark med tusjfarger legges i vann (uten å berøre fargene), og hvilke farger består tusjfargene av?

Utstyrsliste

Begerglass, vann, diverse vannbaserte tusjer, sprittusj, kromatografipapir og tape.

Framgangsmåte

Jeg trakk en linje på arket og tegnet en kort strek normalt på linjen med forskjellige tusjer. Arket ble tapet sammen, og plassert i et begerglass med vann. Fargene var ikke nede i vannet.

Observasjoner

Vannet begynte å trekke oppover i papiret, og da det nådde fargene begynte disse å dele seg, bortsett fra sprittusjen. Etter en stund kunne man tydelig se mange forskjellige farger hvor det før kun hadde vært én. Til og med den blå tusjen bestod av flere farger; selv om den er en primærfarge vil det være flere hvis den ikke har en bestemt nyanse.

Konklusjon

Ved hjelp av kromatografi (som betyr å skrive med farger) kan man finne ut hvilke farger en farge består av. Dette er fordi de har ulik tyngde, slik at vannet ikke trekker alle like langt opp. Feilkilden ved dette prosjektet var at teipen på et ark løsnet, slik at dette kom i kontakt med et annet ark. Det er vannet i fargene som bidrar til dette, noe som forklarer at sprittusjen ikke ble berørt av vannet.

Se for øvrig vedlagt kromotografipapir.

Alexander Sørnes

2004-09-05T13:57:22